Nordjyllands Politi har fået flere henvendelser om, hvor den eftersøgte flugtkonge befinder sig.

Nordjyllands Politi efterlyste Hans Enrico Nati i udsendelsen Station 2 mandag aften. Han flygtede fra Århus Arrest d. 1. juli. Han har siden levet under jorden. Efterlysningen resulterede i flere tips fra offentligheden. Det fik i dag politiet til at aflægge uanmeldt besøg på en adresse i Nordjylland. Dog uden resultat. Det er DNA-spor fundet i en flugtbil der forbinder den 44-årige Hans Enrico Nati til røverierne. Politiet mener at han er gerningsmanden til hele tre bankrøverier i Nordjylland. Det første blev begået i Nørresundby Bank i Tylstrup. D. 21. juli var som vi ser her Spar Nord i Nibe det gik ud over og senest blev sparekassen i Øster Brønderslev røvet. Politiet vil fortsat gerne høre fra folk, der mener at have oplysninger om hvor den eftersøgte opholder sig. Nordjyllands Politi kan kontaktes på 114.